شەفەق نیوز/ وەڕێۆبەرایەتی
کەشوهەوا و رەوانگەی زەویلەزە لە هەرێم کوردستان، ئمڕوو چوارشەممە، مەزەنەیلی دەربارەی
پلەی گەرمی لە ماوەی رووژەیا جەژن لە پارێگایل هەرێم کوردستان و ئەو ناوچە و شارەیل
عراق بڵاو کرد.
وەڕێۆبەرایەتیەگە
لە راپۆرتیگ دەربارەی کەشوهەوا وت: لەوەر کاریگەری عراق وە جەخت گەرمیگ لە رووژەیل
١٨ و ١٩ و ٢٠ و ٢١ لەی مانگ تەمووزە ک کەفێدە رووژەیل جەژن قوربان، پێشبینە م پلەی
گەرمی وەشیوەی وەرچەویگ لە گشت ناوچەیل هەرێم کوردستان و عراق بەرزەو بوود.
راپۆرتەگە باس
بەرزەوبوین پلەی گەرمی لە ناوەند پارێزگایل هەرێم کوردستان کرد، ک ئەوەسا کەفێدە ناوتی
٤٩ - ٤٥ پلەی سەدی، و لە ناوچەی ئیدارەی گەرمیان کەفێدە ناوتی ٤٨ تا ٥٠ پلەی سەدی.
